recursal/SuperWikiNEXT-32B huggingface dataset:
हबल अनुक्रम ("हबल ट्यूनिन्ग फ़ोर्क") का एक चित्रण
**हबल अनुक्रम** गैलेक्सियों को उनकी आकृतियों के आधार पर श्रेणियों में डालने का एक तरीक़ा है जिसका आविष्कार खगोलशास्त्री ऍडविन हबल ने १९२६ में किया था। इसमें गैलेक्सियों को तीन बड़ी श्रेणियों में डाला जाता है - अंडाकार (ऍलिप्टीकल, अंडे-जैसी), लेंसनुमा (लॅन्टिक्युलर, लेंस जैसी) और सर्पिल (स्पाइरल, सर्पिल आकार)। एक चौथी श्रेणी भी होती है जिसमें वे बेढंगी गैलेक्सियाँ डाली जाती हैं जो हबल अनुक्रम की तीन व्यवस्थित श्रेणियों में से किसी में नहीं डाली जा सकतीं। हबल अनुक्रम गैलेक्सियों के लिए दुनिया की सब से अधिक प्रयोग होने वाली श्रेणीकरण विधि है।

अन्य भाषाओँ में
---------------

अंग्रेज़ी में "हबल अनुक्रम" को "हबल सीक्वॅन्स" (Hubble sequence) कहा जाता है। इसे कभी-कभी "हबल ट्यूनिन्ग फ़ोर्क" (Hubble tuning fork) भी कहा जाता है क्योंकि इसका आकार "ट्यूनिन्ग फ़ोर्क" नाम के एक दो-काँटों वाले औज़ार से मिलता-जुलता है जिसका इस्तेमाल संगीत वाद्यों को धुन में लाने के लिए किया जाता है।

इन्हें भी देखें
---------------

* अंडाकार गैलेक्सी
* लेंसनुमा गैलेक्सी
* सर्पिल गैलेक्सी
* बेढंगी गैलेक्सी

सन्दर्भ
-------

1. ↑  Hubble, E. P. (1926). "Extra-galactic nebulae". *Astrophysical Journal*. **64**: 321–369. डीओआइ:10.1086/143018. बिबकोड:1926ApJ....64..321H.
2. ↑  Hubble, E. P. (1926). "Extra-galactic nebulae". *Contributions from the Mount Wilson Observatory / Carnegie Institution of Washington*. **324**: 1–49. बिबकोड:1926CMWCI.324....1H.
3. ↑  Hubble, E. P. (1936). *The Realm of the Nebulae*. New Haven: Yale University Press. आई॰ऍस॰बी॰ऍन॰ 36018182 `|isbn=` के मान की जाँच करें: length (मदद).
सहयोगियों क्लारा बक्केन, हेल्गा कार्लसन, थिना थोरलिफ़सेन और सिग्रीड सेवरत्सेन के साथ हैना एडोल्फसेन (नीचे दाएं)
**हन्ना एडोल्फसेन** ( **1872-1926** ) एक नार्वे के राजनेता थी जो महिला आंदोलन में सक्रिय थी। 1920 से 1923 तक,उन्होंने नॉर्वे की लेबर पार्टी की महिला महासंघ की अगुवाई की, उसने अपने पूर्ववर्तियों गनहिल जिनेर और मार्था टाइनो की तुलना में अधिक कट्टरपंथी रुख अपनाते हुए सर्वहारा वर्ग की तानाशाही और मास्को में प्रवृत्तियों के अनुरूप समाजीकरण किया।

जीवनी
-----

मूल रूप से रोयकेन से, एडॉल्फसेन पहली बार क्रिश्चियनिया में सीमस्टर्स एसोसिएशन में सक्रिय हो गयी जहां उन्होंने अध्यक्ष और कोषाध्यक्ष दोनों के रूप में कार्य किया। 1917 में, वह नॉर्वेजियन टेलर्स एसोसिएशन (हिमाचल स्केडरडॉर्फंड) की सचिव बनीं, जहाँ उन्हें 1920 में कोषाध्यक्ष नियुक्त किया गया था। 1909 में अपनी स्थापना के समय से क्वीननीस कोंटोर (महिला कार्यालय) की बोर्ड की सदस्य बनने के अलावा, उन्होंने ओस्लो शहर में सेवा की। काउंसिल जहां उन्होंने अस्पतालों और सामाजिक देखभाल पर काम किया। एडॉल्फसेन को कम कट्टरपंथी पूर्व अध्यक्ष गनहिल जिनेर के साथ नाटकीय टकराव के बाद लेबर पार्टी की महिला फेडरेशन की अध्यक्ष चुना गया था। उनके नेतृत्व में, फेडरेशन की सदस्यता कुछ 4,000 से घटकर 3,000 हो गई लेकिन बाद में फिर से बढ़ने लगी। मॉस्को के दबाव के परिणामस्वरूप, 1923 के राष्ट्रीय अधिवेशन में, फेडरेशन खुद लेबर पार्टी का एक हिस्सा बन गया, जहाँ उन्हें अर्बेइडरपार्टीट्स केविननेसेक्रेटियात (द लेबर पार्टी की महिला सचिवालय) के रूप में जाना जाता था। यह पहली बार थिना थोरलिफ़सेन के नेतृत्व में था।

हैना एडॉल्फसेन 1926 में एक बीमारी से मृत्यु हो गई थी।

संदर्भ
------

1. 1 2 3  Talsnes, Astri. "Arbeiderpartiets kvinnebevegelse gjennom 100 år" (Norwegian में). Arbeiderhistorie 2001. अभिगमन तिथि 7 May 2017.सीएस1 रखरखाव: नामालूम भाषा (link)
५०० ईसवी के नक़्शे में हफथाली ख़ानत​
उद्यान के राजा लखन (लखन उदयादित्य) का सिक्का
**हफथाली** (Hephthalites) मध्य एशिया में ५वीं और ६ठी सदी ईसवी में रहने वाली एक ख़ानाबदोश जाति थी। भारत में यह **श्वेत हूण** और **तुरुष्क** के नाम से भी जाने जाते थे। चीनी सूत्रों के हवाले से यह पहले चीन की महान दीवार से उत्तर में रहने वाले युएझ़ी लोग थे। यह किस जाति से सम्बंधित थे इसका सही-सही ज्ञात नहीं है लेकिन बहुत से इतिहासकार मानते हैं कि यह एक पूर्वी ईरानी भाषा बोला करते थे। धर्म से हफथाली बौद्ध, मानी, पारसी और ईसाई धर्म (प्राच्य कलीसिया) के अनुयायी थे। अपने चरम पर उत्तर भारत का बहुत सा इलाक़ा इनके साम्राज्य का हिस्सा था।

जड़ें
-----

हफथालियों कि जाति के मूल स्रोत के बारे में बहुत सी धारणाएँ हैं कि यह तुर्की भाषी थे या हिन्द-ईरानी भाषी। पहले अधिक इतिहासकार इन्हें तुर्की मूल का समझते थे और वास्तव में भी शायद इनमें तुर्की मूल के बहुत से लोग मिश्रित थे। १९५९ में काज़ुओ एनोकी (Kazuo Enoki) ने दावा किया कि इनका मूल स्थान संभवतः बैक्ट्रिया हो और यह एक पूर्वी ईरानी भाषा बोलते हों। हफथाली लोगों के पुराने नामों से भी लगता है कि वे ईरानी मूल के हैं। अन्य इतिहासकारों ने यह मान तो लिया है लेकिन वर्तमान धारणा है कि यह उत्तरपूर्वी ईरान और उत्तरपश्चिमी भारत की एक मिश्रित जाति थी।

इन्हें भी देखें
---------------

* हूण लोग
* मध्य एशिया

सन्दर्भ
-------

1. ↑  Encyclopedia Britannica, Volume 1, Encyclopaedia Britannica, 1973, ISBN 978-0-85229-173-3, *... The earliest information about the Hephthalites comes from the Chinese chronicles, in which it is stated that they were originally a tribe of the great Yue-Chi (Yueh-chih; qv), living to the north of the Great Wall ...*
2. ↑  A History of Russia, Central Asia, and Mongolia, David Christian, Blackwell Publishers, 1998, ISBN 978-0-631-20814-3
3. ↑  Shadows in the Desert: Ancient Persia at War Archived 2013-09-21 at the Wayback Machine, Kaveh Farrokh, Osprey Publishing, 2007, ISBN 978-1-84603-108-3, *... One possibility is that they were a Hsiang-Nou (Turkic) and Iranian mixture speaking a Hunnic or Turkic language ...*
4. ↑  Encyclopaedia Iranica Archived 2017-10-12 at the Wayback Machine, Mazda, 1992, ISBN 978-0-939214-79-2, *... The Chionites were succeeded by the Hephthalites. again probably a mixed horde (Enoki. 1959, 1969). According to Enoki Chinese accounts of the Hephthalites indicate that they were primarily mountaineers from the lands to the west of the Pamirs ...*
**अक्ष सूक्त** (अर्थ: जुआ अथवा *जुआरी का सूक्त*) ऋग्वेद का एक प्रसिद्ध सूक्त है। यह सूक्त ऋग्वेद के दशम मण्डल में संकलित है और इस मंडल का ३४वाँ सूक्त है। ऋषि कवष ऐलूष इसके द्रष्टा हैं और यह त्रिष्टुप् तथा जगती नामक वैदिक छन्दों में निबद्ध है।

अक्ष क्रीड़ा की निन्दा करना और परिश्रम का उपदेश देना- इस सूक्त का सार है। एक निराश जुआरी की दुर्दशा का मार्मिक चित्रण इसमें दिया गया है जो घर और पत्नी की दुर्दशा को समझकर भी जुए के वशीभूत होकर अपने को उसके आकर्षण से रोक नहीं पाता है और फिर सबका अपमान सहता है और अपना सर्वनाश कर लेता है। सूक्त में जुआरी अपने बारे में, जुए कि निन्दा, और कुछ स्वगत (मोनोलाग) भाषण करता है।

अन्त में, सविता देवता से उसे नित्य परिश्रम करने और कृषि द्वारा जीविकोपार्जन करने की प्रेरणा प्राप्त होती है। वैदिक ऋषि समाज को एक संदेश देता है कि "अक्षों (पासों) से कभी मत खेलो बल्कि खेती करो। कृषिकार्य में ही गायें भी सम्मिलित हैं जो पालतू एवं सम्पूर्ण समृद्धि प्रदान करती हैं।" वैदिक ऋषि उन अक्षों से प्रार्थना करता है कि-"हे अक्षों ! हमसे मित्रता करो, अपनी मोहिनी शक्ति का प्रयोग हम पर मत करो।"

प्राचीन भारत में बहेडे या बिभीतकी के बीज से अक्ष (पासा) बनाकर द्युत (जुआ) खेला जाता था।

सूक्त का पाठ
------------

*प्रवेपा मा बृहतो मादयन्ति प्रवातेजा हरिणे वर्वृतानाः ।*
*सोमस्येव मैजवतस्य भक्षो विभीदको जागृविर्मह्यमच्छान्॥१*
*न मा मिमेथ न जिहीळ एषा शिवि सखिभ्य उत मह्यमासीत् ।*
*अक्षस्याहमेकपरस्य हेतो रनुव्रतामप जायामरोधम् ॥२*
*देष्टि श्वश्रूरपा जाया रुणद्धि न नाथितो विन्दते मर्डितारम् ।*
*अश्वस्येव जरतो वन्स्यस्य नाहं विन्दामि कितवस्य भोगम् ॥३*
*अन्ये जायां परि मृशन्त्यस्य यस्यागृधद्वेदने वाज्यऽक्षः ।*
*पिता माता भ्रातर एनमाहुर्न जानीमो नयता बद्धमेतम् ॥४*
*यदादीध्ये न दविषान्येभिः परायद्भ्योव हीये सखिभ्यः।*
*न्युप्ताश्च बभ्रवो वाचमक्रतं एमीदेषां निष्कृतं जारिणीव॥५*

सन्दर्भ
-------

1. ↑  Suryakant Bali (2001). *Bharat Gatha By Suryakant Bali*. Prabhat Prakashan. पपृ॰ 95–. आई॰ऍस॰बी॰ऍन॰ 978-93-5186-476-9.
2. ↑  M. Winternitz. *Pracheen Bharatiya Sahitya Ka Itihaas ('Bhaag 1, Khand 1)*. Motilal Banarsidass Publishe. पपृ॰ 234–. आई॰ऍस॰बी॰ऍन॰ 978-81-208-3030-1.

इन्हें भी देखें
---------------

* द्युत (जुआ)

बाहरी कड़ियाँ
-------------

* अक्षसूक्त
कुरुक्षेत्र के निकट ज्योतिसर में अक्षयवट
पुराणों में वर्णन आता है कि कल्पांत या प्रलय में जब समस्त पृथ्वी जल में डूब जाती है उस समय भी वट का एक वृक्ष बच जाता है। **अक्षय वट** कहलाने वाले इस वृक्ष के एक पत्ते पर ईश्वर बालरूप में विद्यमान रहकर सृष्टि के अनादि रहस्य का अवलोकन करते हैं। अक्षय वट के संदर्भ कालिदास के रघुवंश तथा चीनी यात्री ह्वेन त्सांग के यात्रा विवरणों में मिलते हैं। भारतवर्ष में क्रमशः चार पौराणिक पवित्र वटवृक्ष हैं--- गृद्धवट- सोरों 'शूकरक्षेत्र', अक्षयवट- प्रयाग, सिद्धवट- उज्जैन और वंशीवट- वृन्दावन।

प्रयाग
------

अक्षय वट प्रयाग में त्रिवेणी के तट पर आज भी अवस्थित कहा जाता है। 

हिन्दुओं के अलावा जैन और बौद्ध भी इसे पवित्र मानते हैं। कहा जाता है बुद्ध ने कैलाश पर्वत के निकट प्रयाग के अक्षय वट का एक बीज बोया था। जैनों का मानना है कि उनके तीर्थंकर ऋषभदेव ने अक्षय वट के नीचे तपस्या की थी। प्रयाग में इस स्थान को ऋषभदेव तपस्थली (या तपोवन) के नाम से जाना जाता है।

अन्य स्थान
----------

वाराणसी और गया में भी ऐसे वट वृक्ष हैं जिन्हें अक्षय वट मान कर पूजा जाता है। कुरुक्षेत्र के निकट ज्योतिसर नामक स्थान पर भी एक वटवृक्ष है जिसके बारे में ऐसा माना जाता है कि यह भगवान कृष्ण द्वारा अर्जुन को दिए गए गीता के उपदेश का साक्षी है। सोरों 'शूकरक्षेत्र' में वाराहपौराणिक पवित्र गृद्धवट है, जहाँ पृथ्वी-वाराह सम्वाद हुआ था।

सूत्र
-----

1. ↑  "Akshaya Vata--The Eternal Banyan Tree". मूल से 2 नवंबर 2005 को पुरालेखित. अभिगमन तिथि 15 जून 2020.
मत्स्य रूपी भगवान विष्णु का हयग्रीवासुर से युद्ध
हयग्रीवासुर या हयग्रीव एक प्रसिद्ध तथा प्राचीन दैत्य और महर्षि कश्यप और दिति का पुत्र था। हिरण्याक्ष , रक्तबीज , धूम्रलोचन और हिरण्यकशिपु उसके छोटे भाई तथा वज्रंगासुर और अरुणासुर उसके बड़े भाई थे तथा उसकी बहिन का नाम होलिका था। ऐसा कहा जाता है कि हयग्रीवासुर एक ऐसा दैत्य था जो जल , थल या आकाश में कहीं भी रह सकता था तथा वह मनुष्यों के मुख वाला ही दैत्य था। उसका वध मत्स्य रूपी भगवान विष्णु ने किया था।

परिचय
-----

ब्रह्मा जी ने सृष्टि की रचना की तथा सप्तऋषि तथा सनाकदि मुनियों की भी उत्पत्ति की। ब्रह्मा जी के मानस पुत्र सप्तऋषियों में से एक ऋषि महर्षि मरीचि थे। उनके पुत्र महर्षि कश्यप हुए। कश्यप ने दक्ष प्रजापति की सत्रह कन्याओं से विधिपूर्वक विवाह करके उनसे समस्त जातियां उत्पन्न की। कश्यप की एक पत्नी का नाम दिति था जो दैत्यों की माता थीं। दिति ने तेजस्वी दैत्य वज्रांग , अरुण और हयग्रीव को जन्म दिया। हयग्रीव ब्रह्मा जी से वेद चुराकर ले गया और समुद्र की गहराई में छिपा दिया। भगवान विष्णु को जब इस बात का पता चला तो उन्होंने हयग्रीव का वध करने का निश्चय किया। उन्होंने तत्काल एक छोटी सी मछली का रूप धारण किया और अपने भक्त राजा मनु के पास गए। मनु उस समय भगवान सूर्य नारायण को जलांजलि दे रहे थे कि उन्होंने देखा कि एक छोटी सी मछली उनके हाथ में आ गई। मत्स्य रूपी भगवान विष्णु ने कहा ''कि हे राजन् मुझे अपने कमण्डलु में रख लो अन्यथा बड़ी मछलियां मुझे मारकर खा जाएंगी''। दयावान राजा ने उस मत्स्य को अपने कमण्डलु में रख लिया और एक ही रात में मत्स्य इतनी बड़ी हो गई कि राजा ने पहले उसे एक बड़े बर्तन में रखा किन्तु वह बर्तन छोटा पड़ गया तत्पश्चात राजा ने उस मत्स्य को एक सरोवर में रखा किन्तु उस मत्स्य ने सरोवर भी ढांक लिया जब उसे रखने के लिए सब स्थान छोटे पड़ गए। तब मत्स्य रूपी भगवान विष्णु ने अपने वास्तविक रूप में मनु को दर्शन देकर आदेश दिया ''कि हे राजन् तुम मेरी बात ध्यानपूर्वक सुनो महासागर में आज से सात दिनों बाद प्रलय आएगी इसलिए सभी प्रजातियों को एक नौका में बिठा लो मैं स्वयं तुम्हें दिखाई दूंगा और तुम्हारी नौका को मैं ही खीं चूंगा और हयग्रीवासुर नामक दैत्य ने वेदों को चुराकर समुद्र की गहराई में छिपा दिया है इसलिए मैं उसका वध करने जा रहा हूं ''। मनु ने ऐसा ही किया । मत्स्य रूपी भगवान विष्णु ने समुद्र में हयग्रीवासुर के राज्य में प्रवेश किया तो हयग्रीवासुर के सिपाही मत्स्य रूपी भगवान विष्णु को मारने के लिए दौड़े। मत्स्य रूपी भगवान विष्णु ने उनका भी वध कर दिया और हयग्रीवासुर के सिपाहियों को मारकर अंत में उन्होंने हयग्रीव को भी मार डाला तथा वेदों को उसके कारगर से निकालकर उन्हें अपने मुख में स्थापित करके बाहर आ गए तथा उन्होंने मनु की नौका को खींचकर इस संसार को जल प्रलय से बचाया। प्रलय समाप्त होने पर भगवान विष्णु ने वेद ब्रह्मा जी को सौंप दिए।
**हम्बोल्ट बर्लिन विश्वविद्यालय** (अंग्रेज़ी: Humboldt University of Berlin, जर्मन: Humboldt-Universität zu Berlin) बर्लिन के सबसे पुराने विश्वविद्यालयों में से एक है। इसकी स्थापना १८१० में प्रुशियाई शिक्षा-सुधारक और भाषावैज्ञानिक विल्हेल्म फ़ॉन​ हम्बोल्ट (Wilhelm von Humboldt) ने 'बर्लिन विश्वविद्यालय' के नाम से की थी। इसके तौर-तरीक़े अन्य यूरोपीय और पश्चिमी विश्वविद्यालयों के लिए बहुत प्रभावशाली रहे।

१८२८ में यह 'फ़्रेडेरिक विलियम विश्वविद्यालय' के नाम से जाना जाता था हालांकि बर्लिन के 'उन्टर डेन लिन्डेन​' (unter den Linden, अर्थ: लिंडन के पेड़ों की छाँव में) नामक इलाक़े में होने की वजह से इसे अनौपचारिक रूप से 'उन्टर डेन लिन्डेन​ विश्वविद्यालय' के नाम से भी बुलाया जाने लगा। १९४९ में अपने संस्थापक विल्हेल्म और उनके भाई आलेक्सान्डर फ़ॉन​ हम्बोल्ट के सम्मान में इसका नाम बदलकर 'हम्बोल्ट विश्वविद्यालय' कर दिया गया। २०१२ में इसे जर्मन राष्ट्रीय सरकार से जर्मनी के ग्यारह सर्वोत्तम विश्वविद्यालयों में से एक होने का सम्मान प्राप्त हुआ।

इन्हें भी देखें
---------------

* बर्लिन

सन्दर्भ
-------

1. 1 2  "Daten und Zahlen zur Humboldt Universität". *Humboldt-Universität zu Berlin* (जर्मन में). मूल से 28 नवंबर 2011 को पुरालेखित. अभिगमन तिथि 2012-12-14.
मेजर हेमैन रूके (20 फरवरी 1723 - 18 सितंबर 1806) सेना से सेवानिवृत्त होने पर एक पुराविद् बन गये। उनके नाम से एडविंसटाऊन में एक वृक्ष का नाम मेजर ओक रखा गया है।

1790 में डब्ल्यू एलिस द्वारा उत्कीर्ण हेमैन रूके द्वारा वेलबेक पार्क में दो बड़े पेड़ों को द्वारपाल कहा जाता है।

जीवनी
-----

रूके का जन्म 20 फरवरी 1723 को हुआ था और उसी साल 19 मार्च को वेस्टमिंस्टर के सेंट मार्टिन-इन-फील्ड्स में बपतिस्मा लिया गया था। एक मामूली सैन्य व्यवसाय के बाद, ‍जिसमें उन्होंने फुट की 30 वीं रेजिमेंट में मेजर की रैंक हासिल की, हेमैन रूके नॉटिंघमशायर में मैंसफील्ड वुडहाउस से सेवानिवृत्त हुए और खुद को एक पुराविद् में बदल दिया। वह विशेष रूप से मैन्सफील्ड वुडहाउस के आसपास रोमन खोजों से जुड़े हुयें थे, लेकिन वह नॉटिंघमशायर काउंटी के एक अग्रणी पुरातत्वविद् थे। कोई औपचारिक प्रशिक्षण न होने के बावजूद, वह 1776 और 1796 के बीच आर्कियोलॉजिया पत्रिका के लिए लगातार पुरातात्विक क्षेत्रों में पारंगत बने हुयें थे, और बार-बार योगदान देते थे। उन्होंने रोमन के बारे में लिखने के साथ-साथ मध्यकालीन चर्चों और स्थानीय महान सम्पदा जैसे वेलबेक, बोल्सओवर, हेडन हॉल और थोरस्बी के बारे में भी लिखा। रूके की 18 सितंबर 1806 को मृत्यु हो गई और उन्हें चर्च ऑफ सेंट एडमंड, मैन्सफील्ड वुडहाउस के चैंबर में दफनाया गया।

सम्मान
------

मेजर ओक को उनके सम्मान में और उनके लेखन और शेरवुड वन के प्यार की पहचान में नामित किया गया है।

बाहरी कड़ियाँ
-------------

|  |  |
| --- | --- |
|  | **Hayman Rooke** से संबंधित मीडिया विकिमीडिया कॉमंस पर उपलब्ध है।  |

हयमैन रूके और मेजर ओक दिवस

सन्दर्भ
-------

1. ↑  Major Oak Day Archived 2017-01-07 at the Wayback Machine, accessed October 2011
2. ↑  "International Plant Names Index". *www.ipni.org*.
**सेन्ट्री** (Sentry, अर्थ: संतरी) अमेरीकी अंतरिक्ष अनुसंधान संस्थान नासा की एक स्वचालित (ऑटोमैटिक) प्रणाली है जो लगातार क्षुद्रग्रहों पर इस दृष्टि से निगरानी रखती है कि कहीं उनमें से कोई भविष्य के लगभग १०० वर्षों के भीतर पृथ्वी से न आ टकराये। अगर सेन्ट्री को किसी सम्भवित प्रहार का संकेत मिलता है तो उसे तुरंत ही पृथ्वी-समीप वस्तु कार्यक्रम (Near Earth Object Program) में प्रकाशित कर दिया जाता है।

सेन्ट्री संकट तालिका (Sentry Risk Table)
----------------------------------------

सेन्ट्री हमेशा ऐसी वस्तुओं की ताज़ी तालिका रखता है जिनका पृथ्वी पर प्रहार होने का ख़तरा सर्वाधिक है। इस तालिका में हमेशा कई खोये हीन ग्रह शामिल होते हैं, जो कभी तो खगोलशास्त्रियों को दिखे थे लेकिन फिर अपनी बेढंगी चाल के कारण नज़र से ओझल हो चुके हैं और भविष्य में अचानक आ धमक सकते हैं। लगभग २५ से अधिक वस्तुएँ ऐसी हैं जिनकी अगले सौ वर्षों में पृथ्वी से टकराने की सम्भावना दस-लाख-में-एक से अधिक है।

इन्हें भी देखें
---------------

* पृथ्वी-समीप वस्तु
* प्रहार क्रेटर

सन्दर्भ
-------

1. ↑  "Sentry Risk Table Archived 2002-03-21 at the Wayback Machine". NASA/JPL Near-Earth Object Program Office. 14 Oct 2011. Retrieved 2011-10-14.
2. ↑  Donald K. Yeomans (9 February 2013). "Beware of Errant Asteroids Archived 2015-09-30 at the Wayback Machine". New York Times. Retrieved 10 February 2013.
```
(लातिन : Hugenius) (14 अप्रैल 1629 – 8 जुलाई 1695) एक प्रमुख डच गणितज्ञ और प्राकृतिक दार्शनिक थे। उन्हे विशेष रूप से एक खगोलशास्त्री, भौतिक विज्ञानी, अनिश्चिततावादी और समय विज्ञानवेत्ता के रूप में जाना जाता है।
```

क्रिश्चियन हाइगेंस

Christiaan Huygens by Bernard Vaillant, Museum Hofwijck, Voorburg
जन्म
14 अप्रैल 1629 
The Hague, Dutch Republic
मृत्यु
जुलाई 8, 1695 (उम्र 66)
The Hague, Dutch Republic
आवास
Netherlands, France
राष्ट्रीयता
Dutch
क्षेत्र
Physics
Mathematics 
Astronomy 
Horology
संस्थान
Royal Society of London
French Academy of Sciences
शिक्षा
University of Leiden
University of Angers
प्रसिद्धि
Titan
Explanation Saturn's rings
Centrifugal force
Collision formulae
Pendulum clock
Huygens–Fresnel principle
Wave theory
Birefringence
Evolute
Huygenian eyepiece
31 equal temperament musical tuning
प्रभाव
Galileo Galilei
René Descartes
Frans van Schooten
प्रभावित
Gottfried Wilhelm Leibniz
Isaac Newton[1][2]
आपका जन्म हेग में १४ अप्रैल, सन् १६२९ को हुआ था। प्रारंभिक शिक्षा आपको अपने योग्य पिता से मिली, तदुपरान्त आपने लाइडेन में शिक्षा पाई।

अनुसंधान कार्य संपादित करें
सन् १६५५ में दूरदर्शी की निरीक्षण क्षमता बढ़ाने के प्रयत्न में आपने लेंस निर्माण की नई विधि का आविष्कार किया। अपने बनाए हुए लेंस से उत्तम किस्म की दूरबीन तैयार करके आपने शनि के एक नए उपग्रह की खोज की। लोलक (pendulum) के दोलन के लिए आपने सही सूत्र प्राप्त किया और इस प्रकार दीवार घड़ी में समय नियमन के लिए आपने पहली बार लोलक का उपयोग किया। वृत्ताकार गति में उत्पन्न होनेवाले अभिकेन्द्रीय बल की भी आपने विशद व्याख्या की, जिसके आधार पर न्यूटन के गुरुत्वाकर्षण के नियमों का सफलतापूर्वक प्रतिपादन किया। सन् १६६३ में आप लंदन की रायल सोसायटी के सदस्य चुने गए।

हाइगेंज़ का नाम प्रकाश के तरंगवाद (Wave Theory ) के साथ विशेषरूप से संलग्न है। यद्यपि १६६५ में हुक ने इस सिद्धांत को सबसे पहले अपनाया था तथापि हाइगेंज़ ने ही इस सिद्धांत का विशेष रूप से प्रतिपादन किया तथा अपने द्वितीयक तरंगिका के सिद्धान्त द्वारा प्रकाश के व्यतिकरण तथा अन्य गुणों को प्राप्त किया। इस सिद्धांत की मदद से आपने क्वार्ट्ज तथा अभ्रक के रवों में दुहरे अपवर्त्तन (double refraction) से प्राप्त होनेवाली असाधारण (extraordinary) किरण की पक्षदिशा को निर्धारित किया।
**हरमन बावेजा** (जन्म 13 नवम्बर 1980) एक भारतीय अभिनेता। उन्होंने बॉलीवुड फ़िल्म *लव स्टोरी २०५०* से अभिनय आरम्भ किया।

पूर्व जीवन
----------

हरमन बावेजा का जन्म निर्देशक कला निर्देशक हैरी बावेजा और निर्माता पम्मी बावेजा के घर हुआ। वो एक सिख पंजाबी परिवार से हैं।

वृत्ति
------

उन्होंने बॉलीवुड फ़िल्म *लव स्टोरी २०५०* से अभिनय आरम्भ किया। २००९ में उन्होंने विक्ट्री और वॉट्स यॉर राशी? फ़िल्मों में कार्य किया।

फ़िल्में
--------

| वर्ष | शीर्षक | अभिनय | अन्य टिप्पणियाँ |
| --- | --- | --- | --- |
| 2008 | *लव स्टोरी २०५०* | करण | **नामित**, पहली फिल्म के लिए सर्वश्रेष्ठ पुरुष फिल्मफेयर पुरस्कार |
| 2009 | *विक्ट्री* | विजय | अमृता राव के साथ |
| *वॉट्स यॉर राशी?* | योगेश | प्रियंका चोपड़ा के सामने |
| 2014 | *ढिश्कियाऊं* | विकी |  |
|

### पुरस्कार

नामित कल के सुपर स्टार के लिए स्टारडस्ट अवार्ड - पुरुष (2010)
*वॉट्स यॉर राशी?*

नामित होनहार नवोदित कलाकार के लिए स्क्रीन अवार्ड - पुरुष (2009)
*लव स्टोरी २०५०*

नामित कल के सुपर स्टार के लिए स्टारडस्ट अवार्ड - पुरुष (2009)
*लव स्टोरी २०५०*

सन्दर्भ
-------

1. 1 2  दुर्गेश उपाध्याय (23 जून 2008 को 02:12 GMT). "शिल्पा शेट्टी ने बनाया दौरे को ख़ास". मूल से 10 जनवरी 2009 को पुरालेखित. अभिगमन तिथि 18 जून 2013. `|date=` में तिथि प्राचल का मान जाँचें (मदद)

बाहरी कड़ियाँ
-------------

* इंटरनेट मूवी डेटाबेस पर हरमन बावेजा
कम से कम 1841 से हांगकांग में क्रिकेट खेला गया है। अधिकांश क्रिकेट राष्ट्रों की तरह, यह ब्रिटिश साम्राज्य का हिस्सा था । राष्ट्रीय क्रिकेट टीम 1866 से सक्रिय है, और हांगकांग क्रिकेट एसोसिएशन को 1969 में अंतर्राष्ट्रीय क्रिकेट परिषद (ICC) की सहयोगी सदस्यता दी गई थी। राष्ट्रीय टीम ने एक दिवसीय अंतर्राष्ट्रीय स्थिति के साथ चार मैच खेले हैं, लेकिन कभी भी टेस्ट मैच का दर्जा नहीं दिया गया। हर साल, हॉन्गकॉन्ग हॉन्गकॉन्ग क्रिकेट के छक्कों की मेजबानी करता है, एक आईसीसी स्वीकृत घटना जो छह खिलाड़ियों की टीमों को छह ओवर की प्रतियोगिता में शामिल करती है।

इतिहास
------

हांगकांग का एक उपनिवेश बन गया ब्रिटिश साम्राज्य के बाद के पहले अफीम युद्ध (1839-42), और यह इस समय के आसपास है कि पहले दर्ज क्रिकेट मैच खेला गया था कॉलोनी में; में 1841. दस साल बाद, हांगकांग क्रिकेट क्लब का गठन किया गया था, जबकि 1866 में, मैचों स्थापित किए गए थे के खिलाफ शंघाई. 1890 में, एक और आगे के मैचों की श्रृंखला शुरू कर रहे थे, के खिलाफ सीधे, और सीलोन. इस के बाद दो साल, हांगकांग क्रिकेट टीम से लौट रहा था ऐसे ही एक मैच के खिलाफ शंघाई, जब जहाज से वे यात्रा कर रहे थे, पर एसएस, में पकड़ा गया था एक आंधी है, और डूब गया । सभी लेकिन दो सदस्यों की टीम के साथ-साथ, 114, दूसरों डूब गया । एक संगठित घरेलू क्रिकेट लीग में स्थापित किया गया था के 1903-04 के मौसम में, और जीता था के दौरान अपने उद्घाटन वर्ष के सेना आयुध कोर. 1966 में, मेरिलबोन क्रिकेट क्लब (एमसीसी) काँग का दौरा किया पहली बार के लिए उनकी वापसी पर, से एक दौरे के लिए ऑस्ट्रेलिया और न्यूजीलैंड. के हांगकांग क्रिकेट एसोसिएशन को दी गई थी एसोसिएट सदस्यता के लिए अंतरराष्ट्रीय क्रिकेट परिषद (आईसीसी) 1969 में, और एक कुछ वर्षों के बाद, घरेलू संरचना बदल गया था, के साथ पहले और दूसरे विभाजन के साथ प्रतिस्थापित किया 
1982 में, हांगकांग नेशनल क्रिकेट टीम के बने वे पहली उपस्थिति में आईसीसी ट्रॉफी, और समाप्त पांचवें में उनके आठ का समूह, रिकॉर्डिंग दो जीत, के खिलाफ इसराइल, और जिब्राल्टर। मैच तक जारी रहा 1987 में, जब अंतिम एक खेला गया था, के खिलाफ सिंगापुर. 1992 में, पहले हांगकांग छक्के क्रिकेट टूर्नामेंट चुनाव लड़ा था, और से जीता था पाकिस्तान. परिष्करण के रूप में रनर-अप में 2000 एसीसी ट्रॉफी, हांगकांग के लिए योग्य 2004 के एशिया कप. 2004 प्रतियोगिता, हांगकांग खेला गया अपना पहला एक दिवसीय अंतर्राष्ट्रीय (ओडीआई) मैचों में भारी नुकसान पीड़ित के लिए बांग्लादेश और पाकिस्तान. बाद में 2004 में, एक शनिवार को लीग मैच रद्द किया जा सकता था, क्योंकि हुसैन बट हो सकता है उत्पन्न "के लिए एक खतरा गुजर यातायात" के दौरान एक पारी में कुल 311 में से बाहर नहींहै, जिसमें वह मारा 36 छक्के मारे । बाद के परिष्करण के रूप में रनर-अप में 2006 एसीसी ट्रॉफी, हांगकांग में एक बार फिर से के लिए योग्य एशिया कप में जहां 2008 में टूर्नामेंट, वे एक बार फिर से भारी खो दिया है,

सन्दर्भ
=======

1. ↑  "History of Cricket In Hong Kong – Chronology". Hong Kong Cricket Association. मूल से May 18, 2015 को पुरालेखित. अभिगमन तिथि 24 April 2013.
2. ↑  "History of Cricket In Hong Kong – Sinking of the SS *Bokhara*". Hong Kong Cricket Association. मूल से May 19, 2015 को पुरालेखित. अभिगमन तिथि 24 April 2013.
3. ↑  "Champions". Hong Kong Cricket Association. मूल से February 2, 2014 को पुरालेखित. अभिगमन तिथि 24 April 2013.
**हरमन मेलविल** (1 अगस्त, 1819 – 28 सितम्बर, 1891) अमेरिकी पुनर्जागरण काल के एक अमेरिकी उपन्यासकार, लघु कथाकार और कवि थे। उनके सबसे प्रसिद्ध कृतियों में  *टाआइपी* (*Typee* -1846) शामिल है जो उनके पोलिनेशियाई जीवन के अनुभवों का स्नेहात्मक चित्रण है। व्हेल मछलियों के शिकार पर आधारित उपन्यास *मोबी-डिक* (1851) भी उन्ही की लिखी है। उनके कार्यों पिछले 30 वर्षों के दौरान लगभग भुला दिया गया था।

जीवन
----

हरमन मेलविल का जन्म 1 अगस्त, 1819 ई को न्यूयार्क के एक कामियाब ख़ानदान में हुआ। उनके पिता का नाम ऐलन था। वे फ़्राँस से कपड़े और अन्य वस्तुओं का व्यापार करते थे। बाद में किसी वजह से यह असफल हो गया। इस सदमे से हरमन के पिता पागल होकर मर गए। 1832 ई. में पिता की मौत के बाद सारा बोझ हरमन के काँधों पर आ पड़ा।

इसलिए हरमन ने स्कूल छोड़कर कारोबार सँभाल लिया। हरमन ने अपनी शिक्षा कारोबार के साथ साथ जारी रखी। उसने बैंक की नौकरी करने के साथ फ़र्र कंपनी में भी काम किया। इसके अलावा वह छोटे छोटे गाँव के स्कूलों में पढ़ाने लगा। 1839 ईः में उन्होंने समुंद्री जहाज़ में नौकरी का चयन किया। फिर वह लिवरपूल, इंगलैंड तक का सफ़र किए। इंगलैंड से वापसी पर उन्होंने अपने चाचा के साथ काम करना शुरू कर दिया। मगर अच्छी तरह से ये साझेदारी निभ नहीं पाई। फिर 1840 ई में समुद्री जहाज़ की नौकरी पर काम करने लगे।

सन्दर्भ
-------

1. ↑  Originally spelled "Melvill". After the death of Melville's father in 1832 his mother added an "e" to the family surname—seemingly at the behest of her son Gansevoort. (Parker 1996), 67.
2. ↑  Williams (1956), 231
3. ↑  "संग्रहीत प्रति". मूल से 16 जनवरी 2018 को पुरालेखित. अभिगमन तिथि 22 जनवरी 2018.
हांगझोउ के कुछ नज़ारे
**हांगझोऊ** (杭州, Hangzhou) जनवादी गणराज्य चीन के पूर्वी भाग में स्थित झेजियांग प्रांत की राजधानी और सबसे बड़ा शहर है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है। सन् २०१० की जनगणना में इसकी आबादी ८७,००,४०० अनुमानित की गई थी। सन् २००३ की जनगणना में हांगझोऊ नगर पालिका क्षेत्र में ४२.२७ लाख लोग रहते थे जिनमें से १९.१ लाख केन्द्रीय हांगझोऊ के छह शहरी ज़िलों में निवास कर रहे थे। हांगझोऊ यांग्त्से नदी की डेल्टा (नदीमुख) का एक मुख्य शहर है और शंघाई से १८० किलोमीटर दक्षिण-पश्चिम में हांगझोऊ खाड़ी पर स्थित है। यह पिछले १००० वर्षों से एक महत्वपूर्ण और विकसित नगर रहा है। हांगझोऊ अपनी प्राकृतिक सुन्दरता के लिए जाना जाता है और इसकी पश्चिमी झील एक मशहूर पर्यटक स्थल है।

मौसम
----

औपचारिक रूप से हांगझोउ को आर्द्र अर्ध-कटिबन्धीय जलवायु क्षेत्र माना जाता है। गर्मियाँ लम्बी, बहुत गर्म और नम होती हैं। जुलाई का औसत तापमान २८.४ °सेंटीग्रेड है। जनवरी में औसत तापमान ४.३ °सेंटीग्रेड होता है। यहाँ अधिकतर बारिश मई के महीने में होने वाले पूर्वी एशियाई मोनसून में होती है और कभी-कभी तूफ़ानी बारिश भी गिरती है। सर्दियों में कभी-कभार बर्फ़ गिर जाती है।

संस्कृति
--------

हांगझोऊ के लोग वू चीनी की एक उपभाषा बोलते हैं। यह शहर अपनी लोंगजिंग नामक एक सब्ज़ चाय (हरी चाय) के लिए प्रसिद्ध है।

हांगझोऊ से सम्बंधित चीनी कहावतें
--------------------------------

*सूझोऊ में पैदा हो, हांगझोऊ में जीयो, गुआंगझोऊ में खाओ, लिऊझोऊ में मरो* (生在苏州, 活在杭州, 吃在广州, 死在柳州)
सूझोऊ अपने सुन्दर-सुशील और पढ़े-लिखे नागरिकों के लिए मशहूर था, हंगझोऊ अपने सौंदर्य के लिए, गुआंगझोऊ अपने खाने के लिए और लिऊझोऊ में दफ़नाने के लिए नानमु लकड़ी के ताबूत बनते थे जो शरीर के क्षीण होने की प्रतिक्रिया को धीमा कर देते थे।
  

*ऊपर स्वर्ग, नीचे सूझोऊ और हांगझोऊ* (上有天堂，下有苏杭)
यानि ऊपर और नीचे स्वर्ग ही स्वर्ग।

इन्हें भी देखें
---------------

* वू चीनी भाषाएँ
* झेजियांग

सन्दर्भ
-------

1. ↑  Frommer's China Archived 2013-05-07 at the Wayback Machine, Simon Foster, Jen Lin-Liu, Sharon Owyang, Sherisse Pham, Beth Reiber, Lee Wing-sze, John Wiley & Sons, 2010, ISBN 978-0-470-52658-3, *... Hangzhou's claim to paradise has always been centered on its famous West Lake (Xi Hu), surrounded on three sides by verdant hills ...*

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 124533589
* एल॰सी॰सी॰एन॰: n2003032935
* जी॰एन॰डी॰: 4229651-1
* बी॰एन॰एफ॰: cb119737437 (आँकड़े)
* एन॰डी॰एल॰: 00634062
* एन॰के॰सी॰: xx0038742

 |
हम्मीर की कथा को लेकर हिन्दी में कई ग्रन्थों का निर्माण हुआ है।
हिन्दी साहित्य का अतीत, दूसरा भाग] (पृष्ठ **हम्मीररासो** नाम के कम से कम तीन काव्य मिलते हैं जिनकी भाषा, रचयिता और काल अलग-अलग हैं। इनमें रणथम्भौर के राणा हम्मीर का चरित्र का अतिशयोक्तिपूर्ण वर्णन है। हम्मीरदेव सम्राट् पृथ्वीराज के वंशज थे। उन्होंने दिल्ली के सुलतान अलाउद्दीन को कई बार परास्त किया था और अन्त में अलाउद्दीन की चढ़ाई में ही वे मारे गए थे। इस दृष्टि से इस काव्य के नायक देश के प्रसिद्ध वीरों में हैं। 

कहा जाता है कि शार्ङ्गधर ने अपभ्रंश भाषा में हम्मीरदेव पर एक काव्य लिखा है। शार्ङ्गधर, हम्मीर के प्रधान सभासद राघवदेव के पौत्र थे। इनका समय विक्रम की १४वीं शदी का अन्तिम चरण माना जाता है। प्राकृतपैंगलम में हम्मीर की प्रशस्ति में कई छन्द दिये हुए हैं। आचार्य रामचन्द्र शुक्ल का अनुमान है कि वे पद शार्ङ्गधर के हम्मीररासो से ही उद्धृत किये गये हैं। इस हम्मीररासो की कोई मूल प्रति नहीं मिलती।
आचार्य रामचन्द्र शुक्ल लिखते हैं-

 *परम्परा से प्रसिद्ध है कि उन्होने हम्मीर रासो नामक एक वीरगाथा काव्य की भी भाषा मे रचना की थी। यह काव्य आजकल नही मिलता - उसके अनुकरण पर बहुत पीछे का लिखा हुआ एक ग्रन्थ ' हम्मीर रासो ' नाम का मिलता है। प्रकृति-पिंगल सूत्र ' उलटते पलटते मुझे हम्मीर की चढाई वीरता आदि के पद्य छंदों के उदाहरणों में मिले। मुझे पूरा निश्चय है कि ये पद्य असली 'हम्मीर रासो' के ही हैं।*
यह रचना महेश कवि द्वारा रचित हम्मीररासो के बाद की है।

जोधराज गौड़ ब्राह्मण बालकृष्ण के पुत्र थे। इन्होंने नीबँगढ़ (वर्तमान नीमराणा––अलवर) के राजा चंद्रभान चौहान के अनुरोध से "हम्मीर रासो" नामक एक बड़ा प्रबन्ध-काव्य संवत् १८७५ में लिखा जिसमें रणथंभौर के प्रसिद्ध वीर महाराज हम्मीरदेव का चरित्र वीरगाथा-काल की छप्पय पद्धति पर वर्णन किया गया है। जोधराज ने चन्द आदि प्राचीन कवियो की पुरानी भाषा का भी यत्र तत्र अनुकरण किया है;––जैसे जगह जगह 'हि' विभक्ति के प्राचीन रूप 'ह' का प्रयोग। 'हम्मीररासो' की कविता बड़ी ओजस्विनी है। घटनाओं का वर्णन ठीक ठीक और विस्तार के साथ हुआ है। काव्य का स्वरूप देने के लिये कवि ने कुछ घटनाओं की कल्पना भी की है। जैसे महिमा मंगोल का अपनी प्रेयसी वेश्या के साथ दिल्ली से भागकर हम्मीरदेव की शरण में आना और अलाउद्दीन को दोनों को माँगना। यह कल्पना राजनीतिक उद्देश्य हटाकर प्रेम-प्रसंग को युद्ध का कारण बताने के लिये, प्राचीन कवियो की प्रथा के अनुसार, की गई है। हिंदी\_साहित्य\_का\_इतिहास/रीतिकाल\_प्रकरण\_३\_जोधराज हिंदी साहित्य का इतिहास/रीतिकाल प्रकरण ३ जोधराज]</ref>

जोधराजकृत 'हम्मीररासो' का सम्पादन श्यामसुन्दर दास ने किया है। यह हम्मीररासो अहीरवाटी बोली में रचित है। सबसे पहले इसमें सृष्टि का वर्णन है। इस ग्रन्थ में चौहानों की उत्पत्ति के विषय में जो कथा आयी है वह पृथ्वीराज रासो की कथा से मेल खाती है।

सन्दर्भ
-------

1. ↑  हिन्दी साहित्य का अतीत, दूसरा भाग] (पृष्ठ ३८५)

इन्हें भी देखें
---------------

* हम्मीर चौहान
* रासो काव्य
* पृथ्वीराज रासो

बाहरी कड़ियाँ
-------------

* हम्मीर रासो (श्यामसुन्दर दास द्वारा सम्पादित)
कृपया भ्रमित न हों और इसे 2022 में इंग्लैंड में दक्षिण अफ्रीका महिला क्रिकेट टीम से भिन्न समझें।
International cricket tourसाँचा:SHORTDESC:International cricket tour

दक्षिण अफ्रीका की महिला क्रिकेट टीम जून और जुलाई 2022 में इंग्लैंड की महिला क्रिकेट टीम के खिलाफ खेलने के लिए इंग्लैंड का दौरा कर रही है। मूल रूप से, दक्षिण अफ्रीका को सितंबर 2020 में इंग्लैंड की महिला क्रिकेट टीम खेलने के लिए इंग्लैंड का दौरा करना था। इस दौरे में शामिल होना था। डर्बी में काउंटी क्रिकेट ग्राउंड में होने वाले सभी मैचों के साथ चार महिला एक दिवसीय अंतर्राष्ट्रीय (WODIs) और दो महिला ट्वेंटी 20 अंतर्राष्ट्रीय (WT20Is)। हालांकि, अगस्त 2020 में, COVID-19 महामारी के कारण दौरे को रद्द कर दिया गया था। फरवरी 2022 में, इंग्लैंड और वेल्स क्रिकेट बोर्ड (ECB) ने दौरे के लिए एक नए कार्यक्रम की घोषणा की, जिसमें तीन महिला वनडे मैच, तीन WT20Is मैच और एक बार का महिला टेस्ट मैच शामिल है। नवंबर 2014 में भारत के खिलाफ खेलने के बाद से यह दक्षिण अफ्रीका महिलाओं का पहला टेस्ट मैच था। दौरे के तीनों प्रारूपों में एक अंक-आधारित प्रणाली का उपयोग किया जा रहा है।
**हरीश चन्द्र मुखोपाध्याय** (1824 – 1861), भारत के एक पत्रकार और देशप्रेमी थे जिन्होने नील की खेती करने वालों के हित के लिए संघर्ष किया और ब्रिटिश सरकार को इसमें बदलाव लाने के लिए मजबूर किया।

बंगाल के नील किसानों की समस्याओं और उनके दुःख-दर्द को सामने लाने में पत्रकार हरीश चंद्र मुखर्जी की बड़ी भूमिका रही है। उन्होंने यह काम अपने अखबार द हिंदू पेट्रियाट अखबार के जरिये किया। उन्होंने लगातार बंगाल के नील किसानों की व्यथा और शोषण की कहानियां प्रकाशित कीं। उनके रिपोर्ट्स से नील प्लांटर्स इतने परेशान हुए कि उन्होंने हिंदू पेट्रियाट अखबार को मुकदमे में फंसाने की कोशिश शुरू कर दी। किन्तु अच्छी बात यह थी कि हिंदू पेट्रियाट अखबार ब्रिटिश टेरिटरी से बाहर भवानीपुर के इलाके से प्रकाशित होता था, इसलिए वे अखबार का प्रकाशन बन्द नहीं कर पाये। लेकिन उन्होंने हरीशचंद्र मुखोपाध्याय को कई तरह से प्रताड़ित किया। नतीजा यह हुआ कि केवल 37 साल की उम्र में उनकी मृत्यु हो गयी। इतना ही नहीं उनकी मृत्यु के बाद उनकी पत्नी को भी मुकदमें में उलझाये रखा गया। मगर हरीशचंद्र मुखोपाध्याय के प्रयास इतने कारगर रहे कि ब्रिटिश सरकार को नील आयोग का गठन करना ही पड़ा।

जिस तरह हिंदी पत्रकारिता के क्षेत्र में गणेश शंकर विद्यार्थी का नाम अमर है, उसी तरह बंगाल की पत्रकारिता में हरीशचंद्र मुखोपाध्याय की कीर्ति आज भी है। उस काल में बंगाल में उनके नाम के गीत गाये जाते थे। हिंदू पेट्रियाट की पत्रकारिता के जरिये उन्होंने जो बदलाव की बुनियाद रखी, वह अविस्मरणीय है। एक संवाददाता के रूप में 1953 में उन्होंने इस अखबार में नौकरी की थी, पर केवल दो वर्ष में वे अखबार के प्रधान सम्पादक बन गये और फिर मालिक भी। उसी दौर में 1857 का विद्रोह हुआ, उन्होंने अपने अखबार में इसकी रिपोर्टिंग भी की और 1858 के नील बिप्लव की रिपोर्टिंग के लिए तो उनका नाम अमर ही हो गया।
**अभद्र प्रदर्शन** किसी सार्वजनिक जगह पर या सार्वजनिक रूप से किसी व्यक्ति द्वारा शरीर के कुछ भाग को दिखाना, जो सामाजिक रूप से भद्र नहीं होता अभद्र प्रदर्शन कहलाता है। इस पर बहुत कम अंतर से अन्य देशों में बदलाव है। लेकिन इस पर कानून केवल कुछ ही देशों में बने हैं।

अवलोकन
------

इसके अलग-अलग जगह पर अलग-अलग मानक हैं। कई देशों में स्त्री के शरीर का कोई भी भाग दिखाई नहीं देना चाहिए। इस कारण उसे ऊपर से नीचे तक अच्छी तरह से कपड़े पहनने होते हैं। कुछ देशों मुख्यतः इंग्लैंड और अन्य यूरोपीय देशों में ऐसा नहीं हैं। वहाँ कुछ जगह पर कई स्त्री अपने ऊपर स्तन को भी नहीं ढांकती हैं।

इसके मानक में मुख्यतः स्त्री द्वारा अपने कपड़े निकालना या निकालते हुए उसका प्रदर्शन करना या अपने गुप्तांग का प्रदर्शन इसमें शामिल है। इसमें सामान्यतः स्त्री द्वारा अपने ब्रा को कुछ समय के लिए खोलकर चुचुक को दिखाना अमेरिका में इस प्रकार की कई ऐसे घटनाओं में शामिल है।

सन्दर्भ
-------

1. ↑  "Indecent exposure". Merriam-Webster's Collegiate Dictionary (Tenth ed.). Merriam-Webster. 2001. p. 589. ISBN 0-87779-713-7.
2. ↑  "Criminal Code". Topical Index: State Statutes 2. Cornell University Law School. Retrieved 2010-09-14.

बाहरी कड़ियाँ
-------------
तरुण कौर ढिल्लन उर्फ़ **हार्ड कौर** एक ब्रिटनी-भारतीय रैपर और हिप-हॉप गायिका हैं। वह हिंदी सिनेमा मे बतौर अभिनेत्री और पार्श्व गायिका के रूप में भी सक्रीय हैं। हार्ड कौर खुद को पहली भारतीय महिला रैपर कहती हैं।

प्रारंभिक जीवन और पृष्ठभूमि
---------------------------

हार्ड कौर का जन्म 29 जुलाई 1979 को कानपुर, उत्तर प्रदेश में हुआ था। जहां उनकी माँ एक छोटे से पार्लर का काम चलाती थीं। कौर बेहद छोटी थीं तभी उनके पिता की मृत्यु हो गयी थी। जिसके बाद उनकी माँ अपने मायके होशियारपुर वापस आ गयी। साल 1991 में उनकी माँ ने एक बिर्टिश नागरिक से शादी रचा ली और इंग्लैंड चलीं आयीं। कौर ने अपनी पढ़ाई वंही की, और धीरे-धीरे उनका रुझान हिप-हॉप संगीत की और होने लगा इसके बाद उन्होंने इसमें अपना करियर बनाने की सोची।

करियर
-----

कौर ने सबसे पहले एक ग्लासी गाना गाया, जो यूके के चार्टबस्टर में हिट पर था। उसके बाद साल 2007 में श्रीराम राघवन की फिल्म जॉनी गद्दार के लिए कौर ने पैसा फेंक गाना गाया। जो यंगस्टर्स को बेहद पसंद आया। उसके बाद उन्होंने कई बेहतरीन गाने गाये, जो खासकर युवा वर्ग को बेहद पसंद आये। कौर का पहला सोलो एल्बम सुपरवोमेन 2007 में आया। 2008 में कौर ने यूके म्यूजिक अवार्ड में बेस्ट फीमेल एक्ट का अवार्ड जीता।

विवाद
-----

हार्ड कौर ने अपने एक कॉन्सर्ट के दौर खास सिख समुदाय और उनके दसंवे गुरु गुरु गोबिंद सिंह जी के अभद्र भाषा का प्रयोग किया था। जिस कारण उन्हें लोगों के गुस्से का शुक्र भी होना पड़ा था। जिसके बाद उन्होंने हार्ड कौर ने कहा कि ‘मैं किसी की भावनाओं को ठेस नहीं पहुंचाना चाहती थी। प्रस्तुति के दौरान मेरी टिप्पणी का गलत मतलब निकाला गया है। मैं एक रैपर हूं और यह संगीत प्रस्तुत करने का मेरा अंदाज था।फिर भी अगर मेरी टिप्पणी से किसी को चोट पहुंची है तो मैं उसके लिए तहेदिल से माफी मांगती हूं।

जून 2019 में योगी आदित्यनाथ और मोहन भागवत के बारे में टिप्पणियों के लिए उनके खिलाफ पहली सूचना रिपोर्ट दर्ज की गई थी। अगस्त 2019 में अमित शाह और नरेंद्र मोदी द्वारा ख़ालिस्तान आंदोलन समर्थकों के साथ दुर्व्यवहार करने वाला वीडियो पोस्ट करने के बाद उनका ट्विटर अकाउंट निलंबित कर दिया गया।

इन्हें भी देखें
---------------

* अचिंत कौर

सन्दर्भ
-------

1. ↑  "हार्ड कौर पर 'मोदी-भक्त' के हमला करने का सच: फ़ैक्ट चेक".
2. ↑  "जब बिकिनी में नजर आईं रैपर हार्ड कौर".
3. ↑  "Hard Kaur Challenges Modi, Shah in Video With Khalistan Supporters".
4. ↑  "Hard Kaur posts video abusing PM Narendra Modi and Amit Shah. Twitter suspends her account". *India Today* (अंग्रेज़ी में). Ist. अभिगमन तिथि 2019-08-13.
5. ↑  "PM मोदी, अमित शाह के लिए हार्ड कौर ने इस्तेमाल की भद्दी भाषा, ट्विटर ने सस्पेंड किया अकाउंट". *aajtak.intoday.in*. अभिगमन तिथि 2019-08-13.
**हरीश चन्द्र मेहरा** १४ वर्ष की आयु में भारत के राष्‍ट्रीय वीरता पुरस्‍कार के सर्वप्रथम विजेता थे। राष्ट्रीय वीरता पुरस्कार की शुरुआत हरीश चन्द्र की वीरता को देखकर ही आरम्भ की गयी थी।

जीवन
----

हरीश चन्द्र का जन्म वर्ष १९४४ में हुआ। उनकी माता का नाम लक्ष्मी देवी और पिता का नाम राजिन्द्र नाथ मेहरा था। वित्तीय बाधाओं के कारण मेहरा अपनी पढ़ाई आगे नहीं बढ़ा पाये और संघ लोक सेवा आयोग के धोलपुर हाउस कार्यालय में अवर श्रेणी लिपिक की नौकरी करना आरम्भ कर दिया। तीन वर्ष बाद उन्हें बिना किसी प्रोन्नति के प्रकाशन नियंत्रक के पद पर स्थानान्तरित कर दिया गया। उसी कार्यालय से वर्ष २००४ में वो उच्च श्रेणी लिपिक के पद से सेवा निवृत्त हुये।

राष्ट्रीय वीरता पुरस्कार
------------------------

हरीश चन्द्र मेहरा वो बालक थे जिनकी बहादूरी से प्रेरित होकर यह विशेष पुरस्कार आरम्भ किया गया था। २ अक्टूबर१९५७ को भारत के तत्कालीन प्रधानमंत्री जवाहरलाल नेहरू, इंदिरा गांधी, जगजीवन राम सहित विभिन्न गणमान्य दिल्ली के रामलीला मैदान में रामलीला देख रहे थे। मेहरा वहाँ दर्शक मंडप (शामियाना) में स्काउट के रूप में थे जहाँ अन्य सभी व्यक्ति बैठे हुये थे। शामियाने में आतशबाज़ी से निकली एक चिंगारी से अचानक आग लग गयी। चौदह वर्ष के स्काउट बालक (हरीश मेहरा) ने २० फुट ऊँचे स्तम्भ पर चढ़कर जल रहे शामियाने के कपड़े को अपने स्काउट के चाकू से काटकर आग पर काबू पाया। यह कार्य करने में हरीश के दोनों हाथ बुरी तरह झुलस गए थे। एक बालक के इस साहस से नेहरू अत्यधिक प्रभावित हुए और उन्होंने अखिल भारतीय स्तर पर ऐसे बहादुर बच्चों को सम्मानित करने का निर्णय लिया। सबसे पहला पुरस्कार हरीश चन्द्र मेहरा को प्रदान किया गया।

१९५७ में पुरस्‍कार शुरू होने के बाद से भारतीय बाल कल्‍याण परिषद ८७१ बहादुर बच्‍चों को पुरस्‍कार प्रदान कर चुकी हैं, जिनमें ६१८ लड़के और २५३ लड़कियां शामिल हैं।

सन्दर्भ
-------

1. 1 2  "Life beyond glory" [महिमा से परे जीवन] (अंग्रेज़ी में). द ट्रिब्यून. २२ जनवरी २०१२. मूल से 1 मार्च 2014 को पुरालेखित. अभिगमन तिथि ३ जनवरी २०१५.
2. 1 2 3  "बालवीर, जिन्हें भुला दिया गया". नवभारत टाईम्स. 26 जनवरी 2014. मूल से 2 फ़रवरी 2014 को पुरालेखित. अभिगमन तिथि 27 जनवरी 2014.
3. ↑  "25 बच्‍चे राष्‍ट्रीय बहादुरी पुरस्‍कार से सम्‍मानित". पत्र सूचना कार्यालय, भारत सरकार. 19 जनवरी 2014. मूल से 1 फ़रवरी 2014 को पुरालेखित. अभिगमन तिथि 20 जनवरी 2014.
4. ↑  निमि कुरियन (३ मार्च २००१). "Ideas and thoughts" [मत और विचार] (अंग्रेज़ी में). द हिन्दू. मूल से 26 जनवरी 2016 को पुरालेखित. अभिगमन तिथि ३ जनवरी २०१५.
5. ↑  "First brave child, braving the odds at 59..." [प्रथम बहादूर बच्चे ने अपनी बहादूरी के ५९ वर्ष के] (अंग्रेज़ी में). द हिन्दू. २३ जनवरी २००३. मूल से 8 जुलाई 2004 को पुरालेखित. अभिगमन तिथि ३ जनवरी २०१५.
6. ↑  रेणु सरण (२०१४). *51 Children Winners of National Bravery Award* [*राष्ट्रीय वीरता पुरस्कार विजेता ५१ बच्चे*] (अंग्रेज़ी में). डायमंड पॉकेट बुक्स प्राइवेट लिमिटेड. पृ॰ १२-१३. आई॰ऍस॰बी॰ऍन॰ 9789350836408. मूल से 4 मार्च 2016 को पुरालेखित. अभिगमन तिथि 3 जनवरी 2015.

बाहरी कड़ियाँ
-------------

* प्रेस विज्ञप्ति (अंग्रेज़ी में)

*
अरुण चन्द्र गुहा (जन्म 1892 - ) वे युगान्तर गुप्त संगठन के प्रमुख सदस्य एवं भारत के प्रसिद्ध स्वतंत्रता सेनानी और राजनेता थे। जो बंगाल राज्य से भारत की संविधान सभा के सदस्य मनोनीत किए गए थे। स्वतंत्रता के बाद वह बारासाट संसदीय सीट से पहली, दूसरी और तीसरी, लोकसभा के लिए सांसद चुने गए।

परिचय एवं राजनैतिक सफर
----------------------

  

अरुण चन्द्र गुहा का जन्म 14 मई 1892 को बरिशाल (जो अब बांग्लादेश) में हैं, हुआ था। उन्होंने बरिशाल से ही अपनी स्नातक तक शिक्षा प्राप्त की। इसके बाद वे क़ानून की शिक्षा ग्रहण करने के लिए कलकत्ता आ गये, पंरतु कलकत्ता में उनका मन क़ानून के अध्ययन में नहीं लगा और वे देश की आज़ादी के लिए क्रांतिकारी गतिविधियों में भाग लेने लगे।

'बंग भंग' के विरोध में जो स्वदेशी आंदोलन आंरभ हुआ, 1906 में अरुण गुहा उसमें सम्मिलित हो गए। वे रामकृष्ण परमहंस और स्वामी विवेकानन्द के विचारों से अरुण चन्द्र बहुत प्रभावित थे।

महात्मा गांधी के नमक सत्याग्रह और भारत छोड़ो आंदोलन में भाग लेने के कारण जून, 1946 तक फिर जेल की दीवारों के अंदर बंद रहना पड़ा।

भारत की आज़ादी के बाद अरुण चन्द्र गुहा संविधान सभा के सदस्य चुने गए । बाद में वे 1952, 1957, 1962 के संसदीय चुनावों में बारासाट संसदीय सीट से कांग्रेस प्रत्याशी के रूप में में लोकसभा के लिए निर्वाचित हुए, लेकिन 1967 के चुनाव में उन्हें CPI उम्मीदवार से हार का सामना करना पड़ा।

एक प्रसिद्ध लेखक के रूप में भी अरुण गुहा जाने जाते थे।[1]
हरबिंदर सिंह (जन्म 8 जुलाई, 1943) भारत के पूर्व मैदानी हॉकी खिलाड़ी हैं। वह भारतीय महिला हॉकी टीम के मुख्य कोच भी रहे हैं। उन्होंने वर्ष 1964, 1968 और 1972 के ओलंपिक में भारतीय हॉकी टीम का प्रतिनिधित्व किया। उन्होंने अपने अंतर्राष्ट्रीय करियर की शुरुआत 1961 में 18 साल की उम्र में भारतीय हॉकी टीम के साथ न्यूजीलैंड और ऑस्ट्रेलिया के दौरे के साथ की थी। उन्होंने तीन एशियाई खेलों में देश का प्रतिनिधित्व किया, जिनमे में से 1966 एशियन गेम्स में भारतीय हॉकी टीम ने पहली बार स्वर्ण पदक प्राप्त किया। 1970 एशियाई खेलों में रजत पदक विजेता भारतीय टीम के कप्तान थे  उन्होंने हॉकी इंडिया में कई महत्वपूर्ण पदों पर कार्य किया है। वह वर्तमान में हॉकी इंडिया की चयन समीति के अध्यक्ष हैं।

सन्दर्भ
-------


1. ↑  संवाददाता, पंकज प्रियदर्शी बीबीसी. "हॉकी टीम पदक जीत ले, तो बड़ी बात: हरबिंदर". *BBC News हिंदी*. अभिगमन तिथि 2019-12-02.
2. ↑  "एशियन गेम्स 1966: हॉकी के हीरो हरबिंदर सिंह की जुबानी, फाइनल में कैसा था पाकिस्तान के खिलाफ माहौल". *Dainik Jagran*. अभिगमन तिथि 2019-12-02.
3. ↑  गुप्त, आदेश कुमार (2017-09-02). "क्या है हॉकी कोच को हटाने का असली 'खेल'?" (अंग्रेज़ी में). मूल से 6 सितंबर 2017 को पुरालेखित. अभिगमन तिथि 2019-12-02.
4. ↑  गुप्त, आदेश कुमार (2017-09-02). "क्या है हॉकी कोच को हटाने का असली 'खेल'?" (अंग्रेज़ी में). मूल से 6 सितंबर 2017 को पुरालेखित. अभिगमन तिथि 2019-12-02.
'

***हरम का एक दृश्य***
**हरम** किसी एक पुरुष की अनेक स्त्रियों के रहने के उस स्थान को कहते हैं जहाँ अन्य मर्दों का जाना वर्जित होता है। यह प्रथा मध्य पूर्व से शुरु हुई और अब पाश्चात्य सभ्यता में इसे उसमानी साम्राज्य से जोड़कर देखा जाता है। दक्षिणी एशिया में इसको पर्दा प्रथा कहते हैं।

शब्द की व्युत्पत्ति
-------------------

हरम शब्द की व्युत्पत्ति अरबी शब्द हरम (حرم) से हुयी जिसका अर्थ होता है "वर्जित क्षेत्र" या "पवित्र, पावन"। यह शब्द अरबी के हरीम (حريم) और हराम (حرام) से सम्बन्धित है जिनका क्रमशः अर्थ होता है "पवित्र या अलंघनीय स्थान;परिवार की औरतें" या "वर्जित;पावन"।

सूत्र
-----

वर्जित क्षेत्र होने के कारण हरम की गतिविधियों के सम्बन्ध में अधिक जानकारी नहीं है। साहित्य में जो दर्शाया जाता है वह महज़ अटकलबाज़ी है। लेकिन अब पाश्चात्य जगत में यह मान्यता है कि उसमानी साम्राज्य में हरम का उद्देश्य था उच्चकुल की कन्याओं को ऐसी शिक्षा देना और व्यवहार कुशल बनाना कि आगे चलकर वे राजाओं और वज़ीरों की अच्छी संगिनियाँ साबित हों। इन्हें ऐसी शिक्षा दी जाती थी कि वे आम जनता के सामने भद्र व्यवहार करें और राजसी संगिनी लगें।
== भारत के सन्दर्भ में =।

चित्र दीर्घा
------------

* हरम का एक दृश्यहरम का एक दृश्य
* 
* हरम का अन्दरुनी इलाकाहरम का अन्दरुनी इलाका
* हरम के लिए बनाया गया तुर्की स्नानघरहरम के लिए बनाया गया तुर्की स्नानघर
* हरम का एक चित्रहरम का एक चित्र
* 
* 
* 
* 
* 
* 
* 
* 
* 
* 
* 
* 
* 
* महाराजा बिजय सिंह अपने हरम मेंमहाराजा बिजय सिंह अपने हरम में
* मुग़ल अन्तःपुरमुग़ल अन्तःपुर

सन्दर्भ
-------

1. ↑  Godfrey, Goodwin (१९९७). *The Private World of Ottoman Women*. London: Saqi Books. पृ॰ १२७. आई॰ऍस॰बी॰ऍन॰ 978-0-86356-751-3.
2. ↑  Upinder Singh (२००८). *A History of Ancient and Early Medieval India: From the Stone Age to the 12th century*. Pearson Education. पृ॰ ३३२. आई॰ऍस॰बी॰ऍन॰ 978-81-317-1677-9.
अग्रसेन की बावड़ी
**अग्रसेन की बावली**, एक संरक्षित पुरातात्विक स्थल हैं जो नई दिल्ली में कनॉट प्लेस के पास स्थित है।इस बावड़ी में सीढ़ीनुमा कुएं में करीब 105 सीढ़ीयां हैं। 14वीं शताब्दी में महाराजा अग्रसेन ने इसे बनाया था। सन 2012 में भारतीय डाक अग्रसेन की बावड़ी पर डाक टिकट जारी किया गया। भारतीय पुरातत्व सर्वेक्षण (एएसआई) और अवशेष अधिनियम 1958 के तहत भारत सरकार द्वारा संरक्षित हैं। इस बावड़ी का निर्माण लाल बलुए पत्थर से हुआ है। अनगढ़ तथा गढ़े हुए पत्थर से निर्मित यह दिल्ली की बेहतरीन बावलियों में से एक है।</ref>

अग्रसेन की बावड़ी
क़रीब 60 मीटर लंबी और 15 मीटर ऊंची इस बावली के बारे में विश्वास है कि महाभारत काल में इसका निर्माण कराया गया था। यह दिल्ली की उन गिनी चुनी बावड़ीयों में से एक है, जो अभी भी अच्छी स्थिति में हैं। जंतर मंतर के निकट, हेली रोड पर यह बावड़ी मौजूद है। यहाँ पर नई दिल्ली और पुरानी दिल्ली के लोग कभी तैराकी सीखने के लिए आते थे।

अग्रसेन की बावड़ी, पारसी स्थापत्य
बावड़ी की स्थापत्य शैली उत्तरकालीन तुग़लक़ तथा लोदी काल (13वी-16वी ईस्वी) से मेल खाती है। लाल बलुए पत्थर से बनी इस बावड़ी की वास्तु संबंधी विशेषताएँ तुग़लक़ और लोदी काल की तरफ़ संकेत कर रहे हैं, लेकिन कहा जाता है कि इस प्राचीन बावली को अग्रहरि एवं अग्रवाल समाज के पूर्वज उग्रसेन ने बनवाया था। इमारत की मुख्य विशेषता है कि यह उत्तर से दक्षिण दिशा में 60 मीटर लम्बी तथा भूतल पर 15 मीटर चौड़ी है। पश्चिम की ओर तीन प्रवेश द्वार युक्त एक मस्जिद है। यह एक ठोस ऊँचे चबूतरे पर किनारों की भूमिगत दालानों से युक्त है। इसके स्थापत्य में ‘व्हेल मछली की पीठ के समान’ छत, ‘चैत्य आकृति’ की नक़्क़ाशी युक्त चार खम्बों का संयुक्त स्तम्भ, चाप स्कन्ध में प्रयुक्त पदक अलंकरण इसको विशिष्टता प्रदान करता है।

अग्रसेन की बावली दिल्ली का एक लोकप्रिय ऐतिहासिक इमारतों में से एक है। बॉलीवुड की लोकप्रिय फिल्म पीके के कुछ सीन यहां फिल्माए गए थे।

इन्हें भी देखें
---------------

* रानी की वाव, यूनेस्को विश्व धरोहर घोषित की गई विश्व की प्रथम बावड़ी

सन्दर्भ
-------

1. ↑  Agrasen ki Baoli gets new lease of life Archived 2013-09-26 at the Wayback Machine The Times of India, January 2, 2002.
2. ↑
3. ↑  "संग्रहीत प्रति". मूल से 23 सितंबर 2015 को पुरालेखित. अभिगमन तिथि 6 अगस्त 2014.
4. ↑  "संग्रहीत प्रति". मूल से 29 सितंबर 2013 को पुरालेखित. अभिगमन तिथि 6 अगस्त 2014.
5. ↑  Suryakanta(1975), Sanskrit Hindi English Dictionary, page 519, Orient Longman (ISBN 086125 248 9).
6. ↑  Whitworth,George Clifford (1885), An Anglo-Indian Dictionary (See Baoli).
7. ↑  "संग्रहीत प्रति". मूल से 5 फ़रवरी 2018 को पुरालेखित. अभिगमन तिथि 15 जून 2020.
8. ↑  City Walls, edited by James D.Tracy (2000), Studies in Comparative Early Modern History, University of Minnesota, Center for Early Modern History, pages 251-252, Cambridge University Press.
9. ↑  Cohen, Richard (1989), An early Attestation of the Toponym Dhilli, Journal of the American Oriental Society, Volume 109, No.4 (Oct-Dec 1989) pages 513-519.
10. ↑  "संग्रहीत प्रति". मूल से 7 अगस्त 2014 को पुरालेखित. अभिगमन तिथि 6 अगस्त 2014.
11. ↑  *Agrasen ki Baoli || देखिए फिल्म PK में आमीर खान का घर , दिल्ली में है जगह || Tara Chand Gawariya*, अभिगमन तिथि 2020-06-02

बाहरी कड़ियाँ
-------------

* अग्रसेन की बावली
* अग्रसेन की बावली, टाइम्स ऑफ़ इंडिया
**अजबदे पंवार** महाराणा प्रताप की पत्नी तथा अमरसिंह सिसोदिया की माँ थी। इनके पिता का नाम राव माम्रक सिंह तथा माता का नाम हंसा बाई था। **अजबदे पंवार** ने महाराणा प्रताप की राजनीतिक मामलों में काफी मदद की थी।

विवाह
-----

परन्तु राजनीतिक परिस्थितियों के कारण उन्ह अकबदे पंवार से दूर रहना पड़ा। पर फिर मारवाड़ से युद्ध जीत कर। जंगल से राव मम्रक जी राणा उदय सिंह और प्रताप को निमंत्रण दे कर उन्हें अपने साथ बिजोलिया गए। तब प्रताप का हृदय तेजी धड़कने लगा। क्योंकि वह अजबदे के पास जा रहे थे। ऐसा ही अजबदे के साथ भी हुआ। जैसे ही प्रताप बिजौलिया पहुंचे वैसे ही अजबदे खिड़की की नीचे उतर रही थी और वह गिर गई। पर प्रताप ने उन्हें पकड़ लिया। फिर सभी लोग पूजा करने नदी पर गए और वहां प्रताप के गले में स्नान करते समय अजब्दे की रुद्र माला आ गई। और पंडितो ने इसे ईश्वर का इशारा समझा और विवाह के कहा और दोनों ही खुश थे । और विवाह हुआ ।

अजबदे जब 15 वर्ष की थी तब उनका विवाह मेवाड़ के शासक महाराणा प्रताप से कर दिया गया।

सन्दर्भ
-------

1. ↑  "संग्रहीत प्रति". मूल से 19 जनवरी 2015 को पुरालेखित. अभिगमन तिथि 20 अप्रैल 2015.
2. ↑  "संग्रहीत प्रति". मूल से 27 अप्रैल 2015 को पुरालेखित. अभिगमन तिथि 20 अप्रैल 2015.
**अग्रिम जमानत** (Anticipatory bail) न्यायालय का वह निर्देश है जिसमें किसी व्यक्ति को, उसके गिरफ्तार होने के पहले ही, जमानत दे दिया जाता है (अर्थात आरोपित व्यक्ति को इस मामले में गिरफ्तार नहीं किया जायेगा।)।

भारत के आपराधिक कानून के अन्तर्गत, गैर जमानती अपराध के आरोप में गिरफ्तार होने की आशंका में कोई भी व्यक्ति **अग्रिम जमानत** का आवेदन कर सकता है। अदालत सुनवाई के बाद सशर्त अग्रिम जमानत दे सकती है। यह जमानत पुलिस की जांच होने तक जारी रहती है। अग्रिम जमानत का यह प्रावधान भारतीय दण्ड प्रक्रिया संहिता की धारा ४३८ में दिया गया है। भारतीय विधि आयोग ने अपने ४१वें प्रतिवेदन में इस प्राविधान को दण्ड प्रक्रिया संहिता में सम्मिलित करने की अनुशंसा की थी।

अग्रिम जमानत का आवेदन करने पर अभियोग लगाने वाले को इस प्रकार की जमानत की अर्जी के बारे में सूचना दी जाती है ताकि वह चाहे तो न्यायालय में इस अग्रिम जमानत का विरोध कर सके।

सन्दर्भ
-------

1. ↑  "फर्जी मुकदमों पर लगाम लगाएगी अग्रिम जमानत". मूल से 7 सितंबर 2015 को पुरालेखित. अभिगमन तिथि 24 जुलाई 2015.
2. ↑  AIR 1980 SC 1632

बाहरी कड़ियाँ
-------------

* 498a में अग्रिम जमानत आदेश हेतु मानदंड